**ZTKMŠ Brda**

Trg 25. maja 2

5212 Dobrovo

*Na podlagi sprejetega finančnega načrta javnega zavoda Zavoda za turizem, kulturo, mladino in šport Brda za leto 2023, direktorica zavoda Tina Novak Samec objavlja*

**JAVNI POZIV**

**o sofinanciranju vzdrževanja pohodnih in učne poti v Občini Brda za leto 2023**

**1. PREDMET JAVNEGA POZIVA:**

Vzdrževanje pohodnih in učne poti v občini Brda se izvaja z namenom omogočanja varnega prehoda, da se ohrani ali izboljša njihova prehodnost, da se okolje ob poteh zaščiti pred škodljivimi vplivi pohodnikov in da je trasa poti označena.

**2. POGOJI ZA SODELOVANJE NA JAVNEM POZIVU:**

Na javni poziv se lahko prijavijo pravne osebe, s.p. in društva, ki izpolnjujejo naslednje pogoje:

* imajo sedež v občini Brda,
* imajo jasno konstrukcijo prihodkov in odhodkov in zagotovljene druge vire financiranja,
* so v preteklih letih redno izpolnjevali obveznosti do Občine Brda in ZTKMŠ Brda,
* imajo licenco Planinske zveze Slovenije za markacijo poti.

**3. UPRAVIČENI STROŠKI:**

Upravičeni stroški po javnem pozivu so materialni stroški vzdrževanja pohodnih in učne poti, povezani s pripravo na vzdrževanje ter stroški izvedbe vzdrževanja teh poti.

**4. KRITERIJI ZA IZBOR:**

Prijave bodo ocenjene glede na predložen program izvajanja vzdrževanja (načrt izvajanja, časovna opredelitev, izkušnje, reference).

Načrt vzdrževanja naj zajema 115 km pohodnih poti in sicer:

*Spomladansko vzdrževanje:*

Pregled 115 km poti, obnovitev markacij, enostavno in zahtevnejše čiščenje (uporaba motornega orodja); obnovitev drogov in tablic

*Jesensko vzdrževanje:*

Pregled 115km poti, obnovitev markacij in enostavno čiščenje

**5. FINANČNA SREDSTVA:**

Višina razpisanih sredstev za sofinanciranje vzdrževanja pohodnih in učne poti v občini Brda za leto 2023 znaša 6.000,00€.

**6. ROK IZVEDBE:**

Vzdrževalna dela morajo biti opravljena v koledarskem letu 2023, dokazila o nastalih stroških pa dostavljena na ZTKMŠ Brda do 31.12.2023. Dodeljena sredstva morajo biti porabljena v letu 2023, v skladu s predpisi, ki urejajo porabo proračunskih sredstev. Prijavitelj pošlje e-zahtevek najkasneje do 30.11.2023.

**7. VSEBINA PRIJAVE:**

Prijava na javni poziv mora biti izdelana tako, da bo iz nje razvidno izpolnjevanje pogojev in kriterijev tega javnega poziva z natančno finančno konstrukcijo.

Vsebovati mora:

* kratko predstavitev prijavitelja,
* program izvajanja vzdrževanja,
* za s.p.: izpisek iz AJPES-a (ožigosan in podpisan s strani prijavitelja),
* za gospodarske družbe: izpisek iz sodnega registra, ki izkazuje zadnje stanje,
* za društva: odločbo o vpisu v register društev,
* za druge pravne osebe: izpisek iz drugega registra,
* število oseb, ki bodo pri vzdrževanju sodelovale,
* finančno konstrukcijo vzdrževanja v tekočem letu, ki je skladna z vsebinsko konstrukcijo,
* dokazilo o poravnanih obveznostih do občine Brda in ZTKMŠ Brda,
* licenca Planinske zveze za markacijo poti.

**8. ROK ZA ODDAJO PRIJAV IN NAČIN ODDAJE:**

Javni poziv je odprt do **vključno 27. 2. 2023**. Vlogo dostavite, ali oddajte po pošti, na naslov: ZTKMŠ Brda, Trg 25. maja 2, 5212 Dobrovo, z oznako »NE ODPIRAJ – Javni poziv – vzdrževanje pohodnih in učne poti« do navedenega datuma. Vloge prejete po navedenem datumu, se bodo kot prepozne zavrgle.

**9. IZID JAVNEGA POZIVA:**

Najkasneje v 15 dneh po odpiranju vlog, bo komisija, ki jo bo imenovala direktorica, obvestila izbranega prijavitelja. Prijavitelj mora skleniti pogodbo z ZTKMŠ Brda, v kateri bodo opredeljene medsebojne pravice in obveznosti v roku 15 dni po prejemu obvestila o izboru.

**10. KRAJ IN ČAS, KJER LAHKO ZAINTERESIRANI DOBIJO DODATNE INFORMACIJE:**

Javni poziv je objavljen na spletni strani Občine Brda <http://www.obcina-brda.si/>. Dodatne informacije o javnem pozivu lahko zainteresirani dobijo na TIC-u Brda, na tel. št. 05/395 95 93 ali e-naslovu erika.km@brda.si.

Datum: 07.2.2023 ZTKMŠ Brda

 Tina Novak Samec

 direktorica